stanford-oval/wikipedia huggingface dataset:
היידמקים

יוליוש קוסאק (Kossak), מחנה היידמקים
הַיְידָמָקים או גַיְידָמָקים (ברוסית ובאוקראינית: Гайдамаки; בפולנית: Hajdamacy'; מטורקית: היידמאק - שודד, גוזל בהמות) הוא שמה של תנועת קוזאקים אוקראינית, שכוונה כנגד השלטון הפולני במאה ה-18.
בתנועה השתתפו איכרים וצמיתים שברחו מאדוניהם, עניי הערים, אצילי אוקראינה שירדו מגדולתם והמעמדות הנמוכים של הכנסייה האורתודוקסית. בסך הכל, התרחשו שלוש מרידות של קוזאקים אשר נקראו בשם זה: ב-1734 - בזמן מלחמת הירושה הפולנית בין סטניסלאב לשצ'ינסקי ואוגוסט השלישי; ב-1750 - במרד זה סבלו מאוד הקהילות היהודיות בוויניצה ובוולודרקה; וב-1768, שנקראה בשם קוליבשצ'ינה. בראש ההתנגדות האחרונה עמדו מקסים ז'לזניאק ואיוואן גונטה. ההיידמקים טבחו רבות ביהודים בחבל ברסלב ולפי הכרוניקות, מספר הנרצחים עמד על עשרות אלפים. הטבח המפורסם ביותר הוא טבח אומן ב-1768, בו נטבחו אלפי יהודים. המרד דוכא על ידי הצבא הרוסי והפולני. בניגוד לתודעה היהודית, התודעה האוקראינית רואה בהיידמקים גיבורים לאומיים שהביאו לשחרור אוקראינה מהעול הפולני. המשורר האוקראיני טאראס שבצ'נקו חיבר ב-1841 פואמה בשם "היידאמקי", המנציח את התנועה.
מאותו שורש ממנו נגזרה המילה היידמקים נולד גם המושג היידוק ששימש לתיאור שודדים שפעלו בחלק מהשטחים באירופה שנשלטו על יד האימפריה העות'מאנית.
ראו גם

גזירות ת"ח ת"ט
קינת אומן
מרד חמלניצקי
היידוק
קוזאקים
הדרוזאורומורפה

| הדרוזאורומורפה |
| --- | --- |

תקופה
קרטיקון עליון 96.7–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
קבוצה:: הדרוזאורומורפה
סדרה:: בעלי אגן דמוי עוף
תת־סדרה:: צרפודה
על־משפחה:: דמויי הדרוזאורים
שם מדעי
 Hadrosauromorpha

הדרוזאורומורפה (שם מדעי: Hadrosauromorpha) היא קבוצה של אורניתופודים דמויי הדרוזאורים שהתקיימו בקרטיקון העליון מלפני 96.7 מיליון שנה. האחרונים שביניהם נכחדו לפני 66 מיליון שנה, עם הכחדת הקרטיקון הגדולה. קבוצה זו צעירה יחסית והיא הוגדרה ב-2014 או 2015 בידי דייוויד ב. נורמן.
מיני הקבוצה היו בעלי לסתות בעלות שורת שיניים אחוריות דמויות סוללות שהואתמו לאכילת צמחייה קשיחה. לחלקם כמו הפרזאורולופוס, הזאורולופוס ונוספים היו בעלי בליטות מיוחדות דמויות כרבולת על הגולגולת ובעלי ריאות מיוחדות שאותם יכלו לנפח וליצור קולות כדי לתקשר. ממצאים של עקבות מראים שרבים מהם חיו בעדרים גדולים.
מיון

קבוצה הדרוזאורומורפה (Hadrosauromorpha)
סוג ללא מקור בקטרוזאורוס (Bactrosaurus)
סוג קלאוזאורוס (Claosaurus)
סוג אאולמביה (Eolambia)
סוג גילמורוזאורוס (Gilmoreosaurus)
סוג Glishades?
סוג Huehuecanauhtlus
סוג Jeyawati
סוג Jintasaurus
סוג Levnesovia
סוג Lophorhothon
סוג Nanyangosaurus
סוג Nanningosaurus
סוג Orthomerus?
סוג Plesiohadros
סוג Protohadros
סוג Shuangmiaosaurus
סוג Tanius
סוג תלמטוזאורוס (Telmatosaurus)
סוג טטיסהדרוס (Tethyshadros)
סוג Yunganglong
סוג Zhanghenglong
משפחה הדרוזאוריים (Hadrosauridae)
היידי סוודברג

| --- | --- |
אין תמונה חופשית
 לידה:  3 במרץ 1966 (בת 58) הונולולו, ארצות הברית 
 מדינה:  ארצות הברית 
 תקופת הפעילות:  מ-1989 
 מקום לימודים:  Sandia High School 
 http://www.sukeyjumpmusic.com/
 פרופיל ב-IMDb
 
היידי סוודברג (באנגלית: Heidi Swedberg; נולדה ב-3 במרץ 1966) היא שחקנית אמריקאית.
ביוגרפיה

סוודברג נולדה בהונולולו, הוואי וגדלה בניו מקסיקו, אמה הייתה מורה לאנגלית בתיכון. לאחר סיום התיכון היא עברה לקנטקי ועבדה שנה בתיאטרון לואיוויל וב-1989 שיחקה בסרטה הראשון "בתוך ארץ" לצד ברוס וויליס ולאחר מכן שיחקה בסרטים "רוקסי מסובבת את העיר" עם ג'ף דניאלס ושוטר בגן ילדים, ב-1991 שיחקה בסרט הקומדיה לרקוד עם טייסים.
היא ביצעה תפקידי אורח בסדרות "זינוק לאתמול", "חשיפה לצפון", "אחיות" ו"מגע של מלאכים". היא מוכרת בשל תפקידה כסוזן רוס, חברתו של ג'ורג' קוסטנזה, בסדרה "סיינפלד". ב-1996 שיחקה בסרט "קרוב ואישי" עם מישל פייפר אשר היה מועמד לאוסקר. ב-1998 גילמה את אמו של דני שובבני בסרט וידאו לילדים.
ב-1994 נישאה ולה שתי בנות.
הדר חדד

| --- | --- |

 לידה:  7 באפריל 1999 (בת 25) ראשון לציון, ישראל
 עמדה:  רכזת/קלעית
 גובה:  1.80 מטר
 מספר:  9
 קבוצות כשחקנית
 2016–2018   2018–2021   2021–2023   2023–:  הפועל ראשון לציון  בנות הרצליה   הפועל פתח תקווה   מכבי עירוני רמת גן
 
הדר חדד (נולדה ב-7 באפריל 1999) היא כדורסלנית ישראלית, המשחקת בעמדת הרכזת/קלעית בקבוצת הנשים של מכבי עירוני רמת גן ובנבחרת ישראל 3x3.
ביוגרפיה

חדד נולדה וגדלה בראשון לציון. החלה לשחק כדורסל מגיל צעיר במחלקת הנוער של מכבי ראשון לציון שבהמשך, בעונת 2014/15 אוחדה עם מחלקת הנוער של הפועל ראשון לציון. בעונה זו זכתה בגביע ובאליפות נערות א'.
עם נבחרת התיכון הגימנסיה הריאלית הגיעה שלוש פעמיים למעמד גמר הגביע. בעונת 2014/2015 הפסידו בגמר לתיכון קריית שרת, בעונות 2015/16 ו-2016/17 הפסידו בגמר לתיכון אוסטרובסקי רעננה.
קריירה מקצועית

במקביל למשחקיה בנערות א', שיחקה בעונת 2015/2016 בקבוצת המשנה של הפועל ראשון לציון בליגה הלאומית לכדורסל נשים. בתום העונה חדד נבחרה חמשיית העונה. בעונת 2016/17 עברה לשחק בקבוצה הבכירה ושיחקה לראשונה בליגת העל. בעונת 2018/2019 עברה לשחק בקבוצת בנות הרצליה. בעונת 2019/20 הליגה הופסקה באמצע עקב משבר הקורונה. בעונת 2021/2022 חתמה בקבוצת הפועל פתח תקווה תחת המאמן רועי לוין. בעונת 2023/2024 חתמה בקבוצת מכבי עירוני רמת גן.
קריירה מקצועית > נבחרות ישראל

ב-2015 השתתפה עם הנבחרת בטורניר אליפות אירופה עד גיל 16 דרג ב' שנערך במקדוניה.
עם נבחרת הנוער השתתפה ב-2016 השתתפה עם הנבחרת בטורניר אליפות אירופה עד גיל 18 דרג א' שנערך בהונגריה וב-2017 השתתפה באליפות אירופה עד גיל 18 דרג ב' שנערך באירלנד. בשנים 2018 ו-2019 השתתפה עם הנבחרת בטורניר אליפויות אירופה עד גיל 20 דרג ב' שנערכו ברומניה ובקוסובו.
קריירה מקצועית > נבחרות ישראל > נבחרת ישראל 3x3

חדד החלה לשחק בנבחרת ישראל 3x3 במסגרת ההכנה לגביע העולם בכדורסל 3x3 2023, היא העפילה עם הנבחרת משלב המוקדמות לטורניר וינה 2023 וסיימה עם הנבחרת בשלב הפליי-אין לאחר שהנבחרת סיימה במקום השני בשלב הבתים.
הערות שוליים

↑  מערכת ספורט, נשים: אלכס כהן חתמה באשדוד, יערה יצחקי ממשיכה, באתר ynet, 9 ביוני 2021
↑  נועם שפירא, ‏נופר שלום והדר חדד חתמו לעונה נוספת במכבי עירוני רמת גן, באתר ערוץ הספורט, 29 במאי 2024
הונדה סנטר

| --- | --- |


 על שם:  הונדה 
 מיקום:  אנהיים, קליפורניה, ארצות הברית
 קואורדינטות:  33°48′28″N 117°52′36″W﻿ / ﻿33.807777777778°N 117.87666666667°W﻿ / 33.807777777778; -117.87666666667
 אבן יסוד:  8 בנובמבר 1990
 תקופת הפעילות:  19 ביוני 1993 – הווה (31 שנים)
 בעלים:  אנהיים 
 מפעיל:  אנהיים דאקס 
 אדריכל:  פופולוס 
 קבוצות:  אנהיים דאקס 1993-היום   לוס אנג'לס קליפרס 1994-1999
 מושבים:  הוקי קרח 17,174   כדורסל 18,336
 www.hondacenter.com
  מפת מיקום  מפה מפורטת   (למפת לוס אנג'לס מוגדלת) הונדה סנטר(למפת לוס אנג'לס רגילה) הונדה סנטר  he tabBackground:;tabBorder:#aaa;defaultTab:0;
 
הונדה סנטר הוא אולם ספורט הממוקם באנהיים שבקליפורניה. קבוצת ההוקי קרח אנהיים דאקס משחקת את משחקיה הביתיים באולם זה. בעבר, גם קבוצת הכדורסל לוס אנג'לס קליפרס השתמשה בעבר באולם זה כאולם המארח למשחקייה הביתיים. שמו המקורי של האולם הוא אנהיים סנטר, והוא נקרא בעבר גם ארוהד פונד אוף אנהיים (Arrowhead Pond of Anaheim) כאשר חברת המים המינרלים "ארוהד" רכשה את זכויות השם שלו. המבנה הושלם בשנת 1993 בעלות של 123 מיליון דולר אמריקאי. ב-2006 שילמה הונדה 60 מיליון דולר אמריקאי למנהלי האולם וחתמה על חוזה שליטה בשם האולם ל-15 שנה, דהיינו, עד 2021.
הדרוזאוריים

| הדרוזאוריים |
| --- | --- |

תקופה
קרטיקון עליון, 100–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי עוף
תת־סדרה:: צרפודה
אינפרא־סדרה:: אורניתופודה
משפחה:: הדרוזאוריים
שם מדעי
 Hadrosauridae ‏קופ, 1869

עדר נודד של מאיזאורים.
הדרוזאוריים (שם מדעי: Hadrosauridae) היא משפחה של דינוזאורים מתת-סדרת צרפודה והאינפרא-סדרה אורניתופודה.
מאפיינים

פירוש השם "הדרוזאוריים" הוא "לטאות עבות" או "לטאות מסיביות" (bulky reptiles) בדומה למילה האדרון (סוג של חלקיקים אלמנטריים בפיזיקה) וללא קשר למילה "הידרו" שפירושה "מים". הכינוי הנפוץ להדרוזאוריים הוא "הדינוזאורים הברווזניים" או "הדינוזאורים בעלי מקור ברווז" (באנגלית: Duck-billed Dinosaurs) על שם המקור השטוח שהיה בחזית הפה שלהם.
הדרוזאורים היו בעלי מקור דמוי מקור ברווז. רובם היו גדולים (בדרך כלל באורך של 9 מטר ומעלה) וחלקם הגיעו אף לאורך של 15 מטר. משקלם היה מספר טונות. הם היו יצורים חברתיים מאוד וחלקם חיו בעדרים גדולים ביותר. הם היו אוכלי צמחים יעילים, מצוידים בשיניים מיוחדות לטחינת מזונם ולחיים שריריות מאוד. ההדרוזאוריים ידועים בעיקר בזכות הכרבולות המוזרות שהיו על ראשם. הפלאונטולוגים סבורים שמטרת הכרבולות הייתה תקשורת חברתית בעדר על ידי נפנוף הכרבולות בתצוגה ויזואלית או בהשמעת קולות.
ההדרוזאוריים היו מן הדינוזאורים הנפוצים והמצליחים ביותר של זמנם. הם ידועים ממאובנים רבים, שחלק נכבד מהם השתמר במצב טוב מאוד וכללו מלבד עצמות גם טביעות עור, ביצים מאובנות, עוברים, תינוקות, צעירים ובוגרים.
מיון

משפחה הדרוזאוריים (Hadrosauridae)
סוג Aquilarhinus
סוג אאוטרכודון
סוג Lapampasaurus
סוג Latirhinus?
תת-משפחה Hadrosaurinae
קבוצה Euhadrosauria/Saurolophidae
תת-משפחה לאמבאוזאוריים (Lambeosaurinae)
תת-משפחה זאורולופיים (Saurolophinae)
הארמייה ה-11 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 בסיס האם:  כותאיסי 
 אירועים ותאריכים
 תקופת הפעילות:  1939 – 23 בדצמבר 1943 (כ־4 שנים) 
 מקים היחידה:  משרד ההגנה של ברית המועצות
 מלחמות:  פלישת ברית המועצות לפולין, מלחמת העולם השנייה
 פיקוד
 מפקדים
 
הארמייה ה-11 (ברוסית: армия ‏я‏-11) הייתה ארמייה של הצבא האדום שלחמה בפלישת ברית המועצות לפולין ובמלחמת העולם השנייה.
היסטוריה

היחידה הוקמה ב-7 בספטמבר 1939 על בסיס היחידות שהיו ממוקמות במינסק. היא השתתפה בפלישת ברית המועצות לפולין לאחר סיום הפלישה וסיפוח המדינות הבלטיות הארמייה התמקמה בליטא הסובייטית.
ביוני 1941 ארמייה ה-11 החלה בקרבות מגננה באזור. כבר בימים הראשונים מטה הארמייה איבד את השליטה על הכוחות והם החלו בנסיגה לא מאורגנת מזרחה. יתרה מכך, מטה הארמייה איבד את הקשר עם סטבקה והערכה הייתה שאנשי הפיקוד העליון של הארמייה נפלו בשבי. בתחילת יולי 1941 חלק קטן מהיחידות הצליח להתרכז באזור פולוצק ונפגש עם מטה הארמייה. באותה עת הארמייה איבדה כ-60% הכוח שלה וכ-75% מהציוד.
במהלך יולי 1942 הארמייה ה-11 שתוגברה בכוח אדם וציוד השתתפה במבצע דמיאנסק. בתחילת אפריל 1943 הארמייה העוברה לעתודה ורוב יחידותיה הועברו לארמייה ה-68. במהלך שנת 1943 היא לחמה באזור בריאנסק. במהלך דצמבר 1943 יחידותיה פוזרו בין ארמייה ה-48 וארמייה ה-63 והמטה שלה הועבר לעתודה.
מפקדים

ניקיפור מדבדב (ספטמבר 1939 - יולי 1940)
וסילי מורוזוב (יולי 1940 - נובמבר 1942)
פאבל קורוצ'קין (18 בנובמבר 1942 - 14 ביולי 1943)
אנטון לופטין (15 במרץ 1943 - 14 ביולי 1943)
איוואן פדיונינסקי (14 ביולי 1943 - 23 בדצמבר 1943
היידי פליס

| --- | --- |

היידי פליס, 2006
 לידה:  30 בדצמבר 1965 (בת 58) לוס אנג'לס שבקליפורניה
 מדינה:  ארצות הברית 
 מקום מגורים:  פארמפ 
 כינויים נוספים:  הוליווד מאדאם
 ידועה בשל:  היותה מנהלת בית בושת
 השכלה:  תיכון ג'ון מרשל 
 בן או בת זוג:  Dennis Hof (2009–?) 
 http://www.heidifleiss.com
 
היידי לין פליס (באנגלית: Heidi Lynne Fleiss; נולדה ב-30 בדצמבר 1965), הידועה בארצה בכינוי "Hollywood Madam", היא מנהלת בית בושת אמריקאית.
לקוחותיה היו בעיקר אישים מפורסמים ואמידים. בשנת 1997 הועמדה לדין בגין סרסרות והשתמטות ממס, ונידונה ל-37 חודשי מאסר בגין השתמטות ממס (אישומי הסרסרות בוטלו), אך ריצתה בפועל 21 חודשים בלבד.
אביה, ד"ר פאול פליס, הוא רופא ילדים מפורסם. הוא הורשע בהלבנת כספים בהקשר למעשיה של בתו ונידון ליום אחד בכלא, לשלוש שנים מאסר על תנאי ול-625 שעות של עבודות שירות.
ניק ברומפילד הפיק ב-1995 סרט תיעודי אודותיה בשם "היידי פליס: הוליווד מאדאם". ב-2004 הופק סרט טלוויזיה ברשת USA Network בשם "עלייתה ונפילתה של היידי פליס", כאשר את דמותה גילמה השחקנית ג'יימי-לין סיגלר.
בשנת 2004 מכרה פליס את זכויותיה לסיפורה לחברת ההפקה האמריקאית סרטי פרמאונט תמורת 5 מיליון דולר. היא בעליו של הבוטיק "הוליווד מאדאם" השוכן בהוליווד.
הערות שוליים

↑
↑   "Heidi Fleiss: Hollywood Madam", במסד הנתונים הקולנועיים IMDb (באנגלית)
↑   "Call Me: The Rise and Fall of Heidi Fleiss", במסד הנתונים הקולנועיים IMDb (באנגלית)
| --- | --- |
בקרת זהויות :  NLI: 987007436973905171  LCCN: no00022459  VIAF: 2008054   WorldCat (עם VIAF): 2008054
הולך בטל

| --- | --- |
מאיר אריאל, מחבר השיר
מאיר אריאל, מחבר השיר
 שיר בביצוע תמוז
 מתוך האלבום סוף עונת התפוזים
 יצא לאור:  23 בפברואר 1976
 תאריך הקלטה:  1975
 מקום הקלטה:  אולפני טריטון
 סוגה:  פולק רוק
 שפה:  עברית
 אורך:  3:44
 חברת תקליטים:  NMC
 כתיבה:  מאיר אריאל
 לחן:  אריאל זילבר
 הפקה:  לואי להב
 ביצועים מאוחרים:  מאיר אריאל, אסף אבידן, מרסדס בנד, רוקפור, תמר אייזנמן, רוני פיטרסון
"הולך בטל" (מוכר גם במילותיו הראשונות "עצמאי בשטח") הוא שיר של להקת תמוז שיצא לאור באלבומם היחיד סוף עונת התפוזים ב-23 בפברואר 1976. את השיר כתב מאיר אריאל, הלחין אריאל זילבר ועיבד לואי להב.
תוכן השיר

בבית הראשון מסופר על אדם עצמאי הולך בטל, הוא מתואר כשהוא הולך מבולגן ברחוב חשוך:
עצמאי בשטח
לא צריך טובות
[...]
שרוך אחד קרוע
שרוך אחד כבר אין
הוא הולך ברחובות זמן רב ועובר גם בדרך סמטאות. בשלב מסוים הוא מחפש חומר ללחישה בחושך. לאחר מכן מתחיל האיש להיות רעב, אך מהצד השני נהנה שכואב לו.
מילות השיר הן סוריאליסטיות במובהק ואינטרוספקטיביות - מה שאפיין את כתיבתו של מאיר אריאל בלא מעט משיריו.
הצלחת השיר

השיר הוצג כמועמד למצעדי הפזמונים השבועיים של רשת ב' ב-3 ביוני 1975, במצעד הוא זכה להצלחה גדולה וצעד 13 שבועות, עד 9 בספטמבר 1975. בשיאו הגיע השיר למקום השני במצעד הפזמונים השבועיים (5 באוגוסט 1975).
ביצועים מאוחרים לשיר

מאיר אריאל, שכתב את השיר, הקליט אותו פעמיים עם לחן משלו ב-1974 וב-1978. גם הגרסה שלו זכתה להצלחה עוד לפני שיצאה גרסת תמוז לשיר. הוא צעד שלושה שבועות במצעדי הפזמונים השבועיים של רשת ב' מ-28 באוקטובר ועד 18 בנובמבר 1974, בשיאו הגיע גרסתו של אריאל למקום ה-15 במצעד.
בשנת 1991 הקליט אריאל זילבר גרסה מחודשת לשיר בדואט עם עמיר לב.
ביוני 2012, לקראת "פסטיבל עצמאי בשטח" שהוקדש למאיר אריאל, ביצעו אסף אבידן, מרסדס בנד, רוקפור, תמר אייזנמן ורוני פיטרסון גרסת כיסוי לשיר. השיר הועלה ליוטיוב חודש לפני כן ב-29 במאי 2012.
הערות שוליים

↑   הולך בטל - מאיר אריאל, סרטון  באתר יוטיוב (אורך: 03:28)
1 2   הולך בטל - פסטיבל עצמאי בשטח, סרטון  באתר יוטיוב (אורך: 04:00)
1 2  הולך בטל (תמוז), באתר פזמונט
↑  מילות השיר "הולך בטל", באתר שירונט
↑  הולך בטל (מאיר אריאל), באתר פזמונט
הארמייה ה-59 (ברית המועצות)

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  ארמייה
 אירועים ותאריכים
 תקופת הפעילות:  15 בנובמבר 1941 – 7 בספטמבר 1945 (3 שנים)
 מלחמות:  מלחמת העולם השנייה
 
הארמייה ה-59 הייתה ארמייה סובייטית רב-זרועית, שמילאה תפקיד חשוב במהלך קרבות שונים במהלך מלחמת העולם השנייה.
הארמייה הוקמה ב-15 בנובמבר 1941, כחלק מהמחוז הצבאי הסיבירי, ולמפקדה מונה איוואן גאלאנין. הארמייה לחמה בקרבות השונים סביב לנינגרד כחלק מחזית וולחוב, ובשנת 1944 השתתפה במבצע לנינגרד-נובגורוד. לאחר מכן התקדמה הארמייה לעבר הגבול עם פינלנד, ולחמה בקרב מפרץ-ויבורג. בחורף 1945 הועברה הארמייה תחת פיקוד החזית האוקראינית הראשונה, ולחמה עמה במבצע ויסלה-אודר. לאחר מכן לחמה הארמייה בקרב על שלזיה, ובמאי 1945 השתתפה בקרב על פראג. ב-7 בספטמבר 1945 פורקה הארמייה, בעקבות סיום המלחמה.
מפקדים

איוואן גאלאנין (15 בנובמבר 1941 - 25 באפריל 1942)
איוואן קורובניקוב (25 באפריל 1942 - 7 בספטמבר 1945)
היידי סטור

אלין היידי סטור (בנורווגית: Heidi Støre;‏ נולדה ב-4 ביולי 1963) היא כדורגלנית עבר נורווגית ששיחקה בעמדת הקישור. סטור הייתה קפטנית נבחרת נורווגיה כשזו זכתה בגביע העולם ב-1995.
הדרוזאורוס

| הדרוזאורוס |
| --- | --- |
 
תקופה
קרטיקון עליון, 83–80 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
על־סדרה:: דינוזאורים
סדרה:: בעלי אגן דמוי עוף
תת־סדרה:: צרפודה
משפחה:: הדרוזאוריים
תת־משפחה:: Hadrosaurinae
סוג:: הדרוזאורוס
מין:: Hadrosaurus foulkii
שם מדעי
 Hadrosaurus ‏ליידי, 1858
שמות נוספים
 אורניתוטרזוס

שחזור
הדרוזאורוס (שם מדעי: Hadrosaurus; משמעות השם: "לטאה שרירית/עבה") הוא סוג של דינוזאור ממשפחת ההדרוזאוריים שחי בתקופת הקרטיקון באמריקה הצפונית.
מאפיינים

דינוזאור זה היה גדול יחסית, באורך של מעל 10 מטרים לרבות הזנב, גובה של מעל 4.6 מטרים ומשקל של 3.2 טונות.
הממצאים הראשונים של הדינוזאור כללו עצמות רגליים וידיים, אגן, כמה חוליות ועצמות שיניים. לא נמצאו עצמות גולגולת שלמות אך מעריכים שהיא הייתה דומה לגולגולת של הדרוזאורים נוספים כמו האדמונטוזאורוס וצורתה כשל "מקור ברווז". בתוך גולגולת זו היו מעל 1,400 שיניים שטוחות שהתאימו לטחינת צמחייה קרקעית. ההדרוזאורוס תואר ב-1858 בידי החוקר ג'וזף ליידי והוא כלל מין אחד - Hadrosaurus foulkii. ההדרוזאורוס נחשב להדרוזאור פרימיטיבי יחסית והוא משויך לתת-משפחה עצמאית - Hadrosaurinae.
ככל הנראה זה היה יצור איטי ורגוע שחי בעדרים שננדו לאורך החופים והמישורים ומשכו טורפים.
בתרבות

דינוזאור זה נבחר להיות המאובן הלאומי וגם הדינוזאור הלאומי של מדינת ניו ג'רזי, בה התגלה לראשונה (באזור של Woodbury Formation, סמוך לנהר דלאוור שבדרום ניו ג'רזי).
ההדרוזאורוס הופיע במספר סרטים וסדרות טלוויזיה, לעיתים כשהוא מבלבל עם דינוזאור קרוב אחר:
בתוכנית הדינוזאורים! מוצג שלד של הדרוזאורוס בפרק הראשון.
בסרטי פארק היורה ההדרוזאורוס כמעט הופיע בפארק היורה ופארק היורה: העולם האבוד אך הושמט לבסוף מהעריכה עקב בעיות תקציב ועריכה ואת מקומו מילא הפרזאורולופוס. בסרט עולם היורה מופיע פרט בהולוגרמה אך לא על המסך, אם כי נמצאו פרטים בפארק עד הסרט החמישי.
עם זאת הוא מופיע בספר פארק היורה של מייקל קרייטון, שם עדר הדרוזאורוסים ממלא את מקומם של הגלימימוסים בסרט. הוא מופיע גם במשחק פארק היורה 3: בניית פארק.
הוא נראה בסדרות הילדים אגדות ברווזים בפרק "Dinosaur Ducks", כשהצוואר שלו ארוך מדי וכן ברכבת הדינוזאורים.
האמנה לצמצום הנשק האסטרטגי

נשיא ארצות הברית ג'ורג' הרברט ווקר בוש ונשיא ברית המועצות מיכאיל גורבצ'וב חותמים על אמנת START, ‏31 ביולי 1991
האמנה לצמצום הנשק האסטרטגי (Strategic Arms Reduction Treaty, בקיצור START) היה הסכם דו-צדדי בין ארצות הברית לבין ברית המועצות על הפחתה והגבלה של אחזקת נשק התקפי אסטרטגי. ההסכם נחתם ב-31 ביולי 1991 ונכנס לתוקף ב-5 בדצמבר 1994. האמנה אסרה על שני הצדדים להציב ראשי נפץ גרעיניים על למעלה מ-1,600 טילים בין-יבשתיים, וכן אסרה להציב סך של למעלה מ-6,000 ראשי נפץ גרעיניים על טילים בין-יבשתיים ועל מפציצים ביחד. האמנה הייתה הסכם בקרת נשק הגדול והמורכב ביותר בהיסטוריה, ויישומה הסופי בסוף 2001 הסתיים בהסרת כ-80% מכלל כלי הנשק הגרעיניים האסטרטגיים שהיו בעולם עד לאותה עת. האמנה הוצעה על ידי נשיא ארצות הברית, רונלד רייגן, ונחתמה על ידי ג'ורג בוש האב ומיכאיל גורבצ'וב. לאחר שהחל המשא ומתן על האמנה החדשה לצמצום נשק אסטרטגי, שונה שמה של האמנה ל- START I.
תוקף האמנה פג ב-5 בדצמבר 2009. ב-8 באפריל 2010, האמנה החדשה שנועדה להחליף אותה ("סטארט החדש") נחתמה בפראג על ידי נשיא ארצות הברית ברק אובמה ונשיא רוסיה, דימיטרי מדבדב. לאחר אשרור על ידי הסנאט האמריקני ועל ידי האספה הפדרלית של רוסיה, נכנסה האמנה החדשה לתוקף ב-26 בינואר 2011.
ההצעה

הצעת START הוכרזה לראשונה על ידי נשיא ארצות הברית רונלד רייגן בעת נאום במכללת יוריקה ב-9 במאי 1982, והוצגה מאוחר יותר על ידיו בז'נבה ב-29 ביוני 1982. ההצעה באה כהמשך לשיחות הגבלת הנשק האסטרטגי של שנות ה-70 SALT II. רונלד רייגן שינה את שם השיחות ל-START והציע צמצומים קיצוניים, ולא רק מגבלות, במלאי הקיים  בכלי נשק אסטרטגיים בשני שלבים. לפי ההצעה, בשלב הראשון יופחת מספר ראשי נפץ הכולל המוצב על כל סוג של טיל ל-5,000, עם מגבלה נוספת של 2,500 על טילים בין-יבשתיים. בנוסף, תתאפשר החזקה של עד 850 טילים בין-יבשתיים, עם מגבלה של עד 110 טילים "כבדים" כמו טיל ה-SS-18, ועם מגבלות נוספות על עוצמתם של אותם טילים "כבדים". השלב השני בהצעה הציג מגבלות בעלות אופי דומה על מפציצים כבדים ועל ראשי הנפץ המועמסים עליהם, וכן על מערכות אסטרטגיות אחרות.
היו מי שביקרו את הצעתו של רייגן, וטענו שהיא אינה מעשית שכן היא מציעה לברית המועצות הסכם שמוטה לרעתה. כך למשל טען הטיים מגזין שההסכם בצורה שהוצעה ידרוש מצבא ארצות הברית להתאמת כוחותיו האסטרטגיים במידה פחותה ממה שיידרש מצבא ברית המועצות, כך שהסובייטים יראו את ההצעה כלא-הוגנת וחד-צדדית, ולפיכך יסרבו לה.
המשא ומתן

המשא ומתן המתמשך על האמנה (1982-83,1985-91), התעכב מספר פעמים משום שתנאי ההסכם אותם הציגה ארצות הברית נחשבו לכאלו שלא ניתן לשאת ולתת עליהם על ידי הנשיאים הסובייטיים שקדמו לגורבצ'וב. הצגתה של יוזמת ההגנה האסטרטגית על ידי הנשיא רייגן בשנת 1983 נתפסה כאיום על ידי ברית המועצות, והסובייטים נסוגו מקביעת לוח זמנים להמשך המשא ומתן. בשל מצב עניינים זה, מרוץ החימוש הגרעיני המשיך במהלך שנות ה-80, ולמעשה הסתיים בשנת 1991 בעת שלשני הצדדים כמות ראשי נפץ אסטרטגיים דומה, למעלה מ-10,000 לכל אחד משני הצדדים.
האמנה הסופית הכילה גם הסכמות בין ארצות הברית וברית המועצות לפיהן כל אחת מהן לא תחזיק יותר מ-6,000 מטוסי קרב, 10,000 טנקים, 20,000 תותחים ו-2,000 מסוקי קרב. פירוק ברית המועצות הותיר בעקבותיו ארבע רפובליקות עצמאיות עם נשק גרעיני אסטרטגי רוסיה, אוקראינה, בלארוס וקזחסטן. הדבר הוביל לפרוטוקול ליסבון(אנ') מה שאפשר לארבעה להפוך לחברות להסכם START I.
תפוגת ההסכם וחידושו

אמנת START I פגה ב-5 בדצמבר 2009. שני הצדדים הסכימו באותה עת להמשיך לעקוב אחר תנאי ההסכם עד שיושג הסכם חדש, שבאותה עת כבר היה בשלבי משא ומתן.
בחודש מאי 2009 החלו ארצות הברית ורוסיה בתהליך של משא ומתן מחודש, לקראת פקיעתו בדצמבר של הסכם START I. ב-6 ביולי אותה שנה חתמו הנשיא ברק אובמה והנשיא דמיטרי מדבדב במוסקבה על "הבנה משותפת להסכם המשך ל-START-1", שיקטין את היקף ראשי הנפץ האסטרטגיים של כל אחד מהצדדים ל-1,500 - 1,675 וכן יקטין את מספר המערכות שמסוגלות לשאת ראשי נפץ אלו ל-500 - 1,100. לאחר חודשים רבים של משא ומתן, חתמו הנשיאים אובמה ומדבדב על ההסכם החדש בשם "סטארט החדש" (New START) ב-8 באפריל 2010.
נתונים על היקף אחזקת כלי נשק אסטרטגיים לפני חתימת האמנה ולאורך שנות יישומה

| תאריך | טילים בין-יבשתיים והמשגרים שלהם, טילים המשוגרים מצוללות והמשגרים שלהם, ומפציצים כבדים | ראשי-קרב אסטרטגיים הקשורים לטילים בין-יבשתיים, לטילים המשוגרים מצוללות ולמפציצים כבדים | ראשי-קרב אסטרטגיים הקשורים לטילים בין-יבשתיים, ולטילים המשוגרים מצוללות | עוצמת ראשי-קרב של טילים בין יבשתיים ושל טילים המשוגרים מצוללות (מגהטון) |
| --- | --- | --- | --- | --- |
| ‏1 ביולי 2009 | 809 | 3,897 | 3,289 | 2,297.0 |
| ‏1 בינואר 2009 | 814 | 3,909 | 3,239 | 2,301.8 |
| ‏1 בינואר 2008 | 952 | 4,147 | 3,515 | 2,373.5 |
| ‏1 בספטמבר 1990 | 2,500 | 10,271 | 9,416 | 6,626.3 |
| תאריך | טילים בין-יבשתיים והמשגרים שלהם, טילים המשוגרים מצוללות והמשגרים שלהם, ומפציצים כבדים | ראשי-קרב אסטרטגיים הקשורים לטילים בין-יבשתיים, לטילים המשוגרים מצוללות, ולמפציצים כבדים | ראשי-קרב אסטרטגיים הקשורים לטילים בין-יבשתיים, ולטילים המשוגרים מצוללות | עוצמת ראשי-קרב של טילים בין יבשתיים ושל טילים המשוגרים מצוללות (מגהטון) |
| --- | --- | --- | --- | --- |
| ‏1 ביולי 2009 | 1,188 | 5,916 | 4,864 | 1,857.3 |
| ‏1 בינואר 2009 | 1,198 | 5,576 | 4,514 | 1,717.3 |
| ‏1 בינואר 2008 | 1,225 | 5,914 | 4,816 | 1,826.1 |
| ‏1 בספטמבר 1990 | 2,246 | 10,563 | 8,210 | 2,361.3 |
הערות שוליים

1 2  מידע על START ל-1 בינואר 2008 באתר state.gov‏
1 2  מידע על START ל-1 בינואר 2008 באתר state.gov‏
1 2  (הקישור אינו פעיל, 28 בינואר 2016) מידע על START ל-1 בינואר 2008 באתר cdi.org‏
1 2  מידע על START ל-1 בספטמבר 1990 באתר fas.org‏
| --- | --- |
בקרת זהויות :  BIBSYS: 1498562806522  GND: 4792394-5  LCCN: no92002731  VIAF: 178009917   WorldCat (עם VIAF): 178009917 
ג'ימי קרטר וליאוניד ברז'נייב חותמים על הסכם SALT II. וינה, 18 ביוני 1979
הארמייה ה-11 (האימפריה האוסטרו-הונגרית)

|  פרטים |
| --- | --- |
 מדינה:  האימפריה האוסטרו-הונגרית האימפריה האוסטרו-הונגרית
 שיוך:   הצבא האוסטרו-הונגרי
 סוג:  ארמייה
 אירועים ותאריכים
 תקופת הפעילות:  1916–1918 (כשנתיים)
 מלחמות:  מלחמת העולם הראשונה
 פיקוד
 מפקדים
 
הארמייה ה-11 של הצבא האוסטרו-הונגרי, הייתה ארמייה אוסטרו-הונגרית שפעלה במלחמת העולם הראשונה.
היסטוריה

הארמייה ה-11 הוקמה בפברואר 1916, ולמפקדה מונה ויקטור דנקל. הארמייה נפרסה בחזית האיטלקית, והשתתפה בקרב אסיאגו, בקרב הר אורטיגרה, בקרב קפורטו, בקרב הנהר פיאווה ובקרב ויטוריו ונטו, ופורקה בסיום המלחמה.
מפקדים

ויקטור דנקל (14 במרץ 1916 - 18 ביוני 1916)
פרנץ רוהר פון דנטה (18 ביולי 1916 - 28 בפברואר 1917)
ויקטור פון שויכנשטיל (28 בפברואר 1917 - 3 בנובמבר 1918)
ראו גם

החזית האיטלקית במלחמת העולם הראשונה
| האימפריה האוסטרו-הונגרית ארמיות הצבא האוסטרו-הונגרי במלחמת העולם הראשונה  |
| --- | --- | --- |
| ארמיות | הארמייה הראשונה • הארמייה השנייה • הארמייה השלישית • הארמייה הרביעית • הארמייה החמישית • הארמייה השישית • הארמייה השביעית • הארמייה העשירית • הארמייה ה-11 • הארמייה ה-12 • ארמיית המזרח |  |
| ראו גם | קבוצת ארמיות דרום טירול • קבוצת ארמיות הארכידוכס קרל • קבוצת ארמיות פון בהם-ארמולי • הצי האוסטרו-הונגרי • חיל האוויר האוסטרו-הונגרי |  |
הארמייה ה-11 (האימפריה הרוסית)

|  פרטים |
| --- | --- |
 מדינה:  האימפריה הרוסית, דגל לשימוש פרטי (1914–1917) האימפריה הרוסית
 שיוך:   צבא האימפריה הרוסית
 סוג:  ארמייה
 אירועים ותאריכים
 תקופת הפעילות:  1914–1918 (כ־4 שנים)
 מלחמות:  מלחמת העולם הראשונה
 פיקוד
 מפקדים
 
הארמייה ה-11 (ברוסית: 11-я армия) של צבא האימפריה הרוסית, הייתה ארמייה רוסית שפעלה במלחמת העולם הראשונה.